EkBass/fiwiki-20250220-pages-articles huggingface dataset:
Earle’s Shipbuilding

Earle’s Shipbuilding oli Hullissa Englannissa 1845–1932 toiminut laivanrakennusyritys. ==Historia== Veljekset Charles ja William Earle perustivat yrityksen 1845 Hullissa. Insinöörien perustama yritys keskittyi laivojen rakentamiseen ja korjaamiseen. Sen tärkein yhteistyökumppani oli Wilson Line, jolle se valmisti useita aluksia. Telakalta valmistui aluksia useille muillekin yhtiöille ja erityisesti Pohjanmeren liikenteeseen esimerkiksi Great Eastern Railwaylle ja Hull and Netherlands Steamship Companylle. 1870-luvun alussa telakalta valmistui Sir Henry Bessemerin kokeellinen siipiratasalus SS Bessemer, joka teki neitsytmatkansa ja samalla ainoan matkansa 1875. Yrityksen toiminnan supistuminen alkoi Charlesin kuoltua ja Williamin sairastuttua. Yritys hakeutui 1890 vapaaehtoiseen konkurssiin, jolloin Charles Wilson osti sen. Yritys oli kokonaisuudessaan Wilson Linen omistama, mutta se säilytti kuitenkin nimensä. Telakka suljettiin lopullisesti 1932. *
Vaimennusvakio

Vaimennusvakio \xi (myös D) on suotimen ominaisuutta kuvaava suure, joka kuvaa järjestelmän värähtelyn vaimenemista. Amplitudin muutoksen riippuvuus vaimennusvakiosta on :\\!A = A_0e^{-\xi t}, missä A0 on amplitudin arvo alussa ja t ajanhetki. Vaimennusvakio määrää Laplace-tasossa navan ja imaginääriakselin välisen kulman. Vaimennusvakion \xi sijasta käytetään myös hyvyyslukua Q tai vaimennuskerrointa d. Näiden välillä vallitsee yhteys :\xi=\frac{1}{2Q}=\frac{d}{2}. Vaimennusvakio saadaan siirtofunktion biquadranttisesta muodosta :{H(s)} = \frac{A\omega ^2}{s^2+2\omega \xi s+\omega ^2}, jossa A on järjestelmän vahvistus ja \omega ominaiskulmataajuus. == Vaimennusvakion ja ominaiskulmataajuuden suhteen vaikutus järjestelmän toimintaan == *\xi<0 Järjestelmän amplitudi kasvaa, kunnes se saavuttaa maksimaalisen arvonsa. *\xi<1 Järjestelmän on alivaimennettu eli se värähtelee. *\xi=1 Järjestelmä on kriittisesti vaimennettu eli se saavuttaa loppuarvonsa nopeiten eikä värähdä kertaakaan. *\xi>1 Järjestelmä on ylivaimennettu eli järjestelmä ei värähtele ja se saavuttaa huippuarvonsa hitaammin. == Katso myös == * Vaimennuskerroin * Hyvyysluku * Elektroniikan suodattimet * Järjestelmän dynamiikka Luokka:Sähkötekniikka
John Bosman

Jakobus Johannes "John" Bosman (s. 1. helmikuuta 1965 Bovenkerk, Alankomaat) on alankomaalainen, vuosina 1983–2002 pääsarjatasolla pelannut jalkapalloilija, pelipaikaltaan hyökkääjä. Bosman voitti Alankomaiden joukkueessa Euroopan-mestaruuden vuonna 1988 mutta pelasi lopputurnauksessa vain alkulohkossa yhden ottelun kokonaan ja yhden ottelun lopussa runsaat kymmenen minuuttia. Hän kuului Alankomaiden joukkueeseen myös MM-kilpailuissa 1994 mutta ei päässyt tuolloin lainkaan pelaamaan. Bosman pelasi vuosina 1986–1997 kaikkiaan 30 maaottelua ja teki niissä 17 maalia. Hän teki maaleistaan viisi lokakuussa 1987 ystävyysottelussa Kyprosta vastaan ja teki hattutempun eli kolme maalia myös joulukuussa 1987 EM-karsintaottelussa Kyprosta vastaan ja syyskuussa 1993 MM-karsintaottelussa San Marinoa vastaan. Huippumaita vastaan hän onnistui maalinteossa maaliskuussa 1988 tasapeliin päättyneessä ystävyysottelussa Englantia vastaan. == Lähteet == Luokka:Alankomaalaiset jalkapalloilijat Luokka:Vuonna 1965 syntyneet Luokka:Elävät henkilöt Luokka:Jalkapallon Euroopan mestarit
Amerikankastanja

Amerikankastanja (Castanea dentata) on Pohjois-Amerikan itäosista kotoisin oleva jykevä lehtipuu, joka kuuluu kastanjoiden sukuun ja pyökkikasvien heimoon. Se kuoli lähes sukupuuttoon 1900-luvulla Aasiasta levinneen sienitaudin seurauksena. == Ulkonäkö ja koko == thumb|left|240px|Amerikankastanjan lehtiä, kehtoja ja pähkinöitä. Amerikankastanja on paksurunkoinen, jopa 30 metriä korkea puu, jolla on leveän kupumainen, tiheä latvus. Sienitaudin saastuttamilla alueilla se kasvaa 5–10 metriä korkeina, monihaaraisina vesoina tautiin kuolleiden puiden tyvestä. Kuluvan kesän kasvainranka on kalju, ja runkoa peittää harmaa kuori, joka on nuorena sileää mutta muuttuu vanhemmiten syväuurteiseksi. Lehdet ovat kellanvihreät, vastapuikeat, suippotyviset ja pitkäsuippuiset. Lehtilapa on 3–10 senttimetriä leveä ja 9–30 senttimetriä pitkä, piikkilaitainen ja hienokarvainen. Amerikankastanja kukkii kesä–heinäkuussa. Sillä on valkoiset hedekukat, joissa on surkastuneita mutta selvästi erottuvia emiöitä sekä keskellä valkoisia tai keltaisia karvoja. Piikkisen, 4-liuskaisen kehdon suojassa on kolme emikukkaa, joista kehittyy pölytyksen jälkeen ruskeita pähkinähedelmiä eli kastanjoita. Pähkinät ovat litteitä, munan muotoisia ja halkaisijaltaan noin kaksi senttimetriä. == Levinneisyys == Amerikankastanja on kotoisin Pohjois-Amerikan itäosista. Sen luontainen levinneisyysalue ulottuu idässä Maineen, etelässä Georgian lounaisosiin, lännessä Mississippiin sekä pohjoisessa Indianaan ja Ontarion eteläisimmälle reunalle. == Elinympäristö == Amerikankastanja oli aikaisemmin yleinen puu runsasravinteisissa, tammivaltaisissa lehti- ja sekametsissä 1 200 metrin korkeudelle saakka. 1900-luvun alussa New Yorkiin levisi tuontipuun mukana aasialainen Cryphonectria parasitica -sienitauti, joka tappoi 40 vuodessa amerikankastanjan lähes sukupuuttoon. Suurin osa luonnonvaraisista puista on kuollut, ja sieni tappaa kuolleiden puiden tyvestä nousevat uudet vesat ennen kuin ne ehtivät tuottaa itäviä siemeniä. Vain muutamat yksittäiset istutukset Yhdysvaltojen länsiosissa ovat säästyneet tartunnalta. Amerikkalaiset tutkijat eivät ole yrityksistä huolimatta onnistuneet vielä kehittämään amerikankastanjalajiketta, joka olisi vastustuskykyinen sienitaudille. == Käyttö == Historiallisesti amerikankastanjaa käytettiin yleisesti nahan parkitsemisessa sekä rakennus- ja huonekaluteollisuudessa. Intiaanit käyttivät sen eri osia yskän, sydänvaivojen ja hiertymien hoidossa ja herkuttelivat makeilla pähkinöillä. == Lähteet == == Aiheesta muualla == *ITIS: Castanea dentata *United States Department of Agriculture (USDA): Castanea dentata *Centre for Agriculture and Biosciences International (CABI): Castanea dentata (American chestnut) *Dr. Duke's Phytochemical and Ethnobotanical Databases: Castanea dentata Luokka:58.41 Puut, pensaat Luokka:Pyökkikasvit Luokka:Uhanalaiset kasvit
Black and Yellow

"Black and Yellow" on kappale yhdysvaltalaisen rap-artistin Wiz Khalifan kolmannelta, Rolling Papers -nimiseltä studioalbumilta. Se julkaistiin ensimmäisenä singlenä albumilta 14. syyskuuta 2010. Kappale on ollut Billboard Hot 100 -listan ykkösenä Yhdysvalloissa. == Listasijoitukset == Maa (2010-11) Paras sijoitus 67 29 (Urban Singles) 21 (Flanderi) 2 (Vallonia) 46 (R&B;) 2 (Singles) 5 14 7 40 40 26 2 45 12 35 21 Billboard Hot 100 1 Billboard Hot R&B;/Hip-Hop Songs 6 Billboard Pop Songs 6 Billboard Rap Songs 6 Luokka:Vuoden 2010 kappaleet Luokka:Wiz Khalifan kappaleet Luokka:Billboard Hot 100 -listan ykköset
Foxi Kéthévoama

Foxi Kéthévoama (s. 30. toukokuuta 1986 Bangui) on keskiafrikkalainen jalkapalloilija, pelipaikaltaan keskikenttäpelaaja. Kéthévoama pelasi urallansa Keski-Afrikan tasavallan, Gabonin, Unkarin ja Kazakstanin pääsarjoissa sekä Turkin kakkossarjassa. Kecskemétissä hän oli voittamassa 2011 Unkarin cupia. FK Astanassa hän puolestaan voitti kahdesti Kazakstanin- mestaruuden sekä kertaalleen Kazakstanin cupin. Kéthévoama pelasi Keski- Afrikan tasavallan maajoukkueessa 48 ottelua ja tehnyt niissä kahdeksan maalia. == Lähteet == Luokka:Keskiafrikkalaiset jalkapalloilijat Luokka:Vuonna 1986 syntyneet Luokka:Elävät henkilöt
Igor Cassina

Igor Cassina (s. 15. elokuuta 1977 Seregno) on italialainen entinen telinevoimistelija ja olympiavoittaja. Hän saavutti kaikki arvokisamitalinsa rekillä. Cassina voitti rekillä olympiakultaa Ateenassa 2004. Lisäksi hän voitti samalla telineellä kaksi MM-mitalia ja kolme EM-mitalia. Cassina osallistui myös Sydneyn vuoden 2000 ja Pekingin vuoden 2008 kesäolympialaisiin. Pekingissä hän sijoittui rekillä neljänneksi. Cassina ilmoitti lopettavansa urheilu-uransa helmikuussa 2011.http://uk.eurosport.yahoo.com/24022011/58/london-2012-italian-gymnast- cassina-retires.html == Lähteet == * Igor Cassina – FIG * Igor Cassina Biography and Olympic Results Sports Reference LLC. === Viitteet === == Aiheesta muualla == * Virallinen kotisivu *Cassina(Rekki)English Luokka:Italialaiset telinevoimistelijat Luokka:Italialaiset olympiavoittajat Luokka:Vuonna 1977 syntyneet Luokka:Elävät henkilöt
Hi Fly

Hi Fly on portugalilainen lentoyhtiö. Se on erikoistunut vuokraamaan lentokalustoaan muille lentoyhtiöille, matkanjärjestäjille ja viranomaisille maailmanlaajuisesti. Käytännössä vuokraustoiminta toteutetaan Wet lease -periaatteella joka sisältää koneen lisäksi henkilökunnan ja teknisen ylläpidon. Yhtiön operatiivisena keskuksena on Lissabonin Portelan lentoasema. Yhtiö perustettiin nimellä Air Luxor joulukuussa 1988. Se oli Mirpuri Group -yhtiön liikelentoyksikkö, jonka pääkonttori sijaitsi Lissabonissa Luxorin aukiolla, josta nimi on peräisin. Yhtiö uudelleenorganisoitiin 1997 jolloin se ryhtyi tarjoamaan tilauslentopalveluja. Vuonna 2003 aloitettiin halpalennot Air Luxor Light -tuotenimellä. Vuonna 2005 yhtiö kärsi vakavista talousongelmista ja sen pohjalle perustettiin uusi lentoyhtiö Hi Fly Mirpuri Groupin panostettua siihen uutta pääomaa. Tämän jälkeen yhtiö keskittyi pelkästään vuokraamaan kalustoaan muille. Finnair käytti talvikaudella 2011–2012 ja 2015 Hi Fly:ltä vuokraamiaan A330- ja A340- koneita eräillä Kaakkois-Aasian ja Väli-Amerikan lomalennoillaan. ==Konekaappaus== Toukokuun 10. päivä 1998 Air Luxorin Lockheed L-1011 kaapattiin pian sen jälkeen kun se oli noussut Toronton kentältä Kanadassa. Lentokoneen ohjaaja vaati lupaa laskeutua Yhdysvaltoihin mutta kone määrättiin palaamaan Torontoon. Koneen laskeuduttua poliisit tekivät koneeseen rynnäkön ja kaappaajat taltutettiin ilman merkittäviä vammoja sivullisille. ==Laivasto== Laivaston keski-ikä heinäkuussa 2022 on 17,4 vuotta. Hi Fly:n laivasto Konetyyppi Lukumäärä Tilauksia Huomautuksia Airbus A319-100 2 — Airbus A321-200 1 — Airbus A330-200 1 — Airbus A330-300 3 1 Airbus A330-900neo 1 — Airbus A340-300 6 — Yhteensä 14 1 ==Lähteet== Luokka:Portugalilaiset lentoyhtiöt
Suomi (lehti)

Suomi oli vuosina 1982–1996 ilmestynyt suomalainen kulttuurilehti. Lehti oli 1980-luvun alun suomalaisten vaihtoehtoliikkeen keulakuva ja osa vihreän liikkeen esihistoriaa. Suomi-lehti syntyi Komposti-lehden ja Uuden Ajan Aura -lehden yhdistyessä vuonna 1982, ja siihen sulautui myös Näköpiiri-lehti vuonna 1983. Suomi-lehden päätoimittajia ovat olleet muun muassa Pekka Haavisto, Heidi Hautala, Pekka Sauri, Teppo Turkki, J. O. Mallander, Olli Wehkala, Elina Heino ja Jyrki Räikkä. == Aiheesta muualla == * Timo Harakka: Viemärirotta... mutta miksei Erkko ole vieläkään adoptoinut minua? Otava, 1998. Sivut 130-133. * Mikko Metsämäki ja Petteri Nisula: Aktivistit. Suomalaisten kansalaisliikkeiden tarina. Edita, 2006. Sivut 259-260, 267. * Tuula Heima-Tirkkonen, Tarja Kallio-Tamminen, Tove Selin: Ruohonjuurista elämänpuuksi – suomalainen vaihtoehtoliikehdintä. Vihreä Sivistysliitto, 1996. Sivut 65, 69. * Helsingin Sanomat 2.2.1996. Jyrki Alkio: Jäähyväiset Suomelle. * Helsingin Sanomat 25.11.1995. Jyrki Alkio: Suomi-lehden taru päättyy. Artikkelin verkkoversio (maksullinen) viitattu 14.4.2011. *Elina Mikola: Revolution will (not) be televised - Vaihtoehtomediat kansalaisaktivismin kentällä (2005). *Maria Lassila-Merisalo: Faktan ja fiktion rajamailla. Kaunokirjallisen journalismin poetiikka suomalaisissa aikakauslehdissä (2009). *Otteita kesällä 1987 Suomi-lehdessä julkaistusta Teppo Turkin vapaamuurari- jutusta. *Juha A. Olavisen Suomi-lehdessä 6-7/1993 julkaistu juttu Veltto Virtasesta. *Viittaus Elina Heinon Suomi-lehdessä 6/1991 julkaistuun juttuun Oulunkylän kohutusta hampputädistä Marjaana Wilskasta. Luokka:Suomalaiset yhteiskunnalliset lehdet Luokka:Ilmestymästä lakanneet suomalaiset aikakauslehdet
Diego Sinagra

Diego Armando Maradona Sinagra (s. 20. syyskuuta 1986 Napoli) on italialainen jalkapalloilija ja beachfutispelaaja. Sinagra on pelannut yhden ottelun Italian alle 21–vuotiaiden maajoukkueessa ja kahdeksan ottelua Italian beachfutismaajoukkueessa. Beachfutismaajoukkueen kanssa Sinagra saavutti MM- hopeaa vuodelta 2008 Marseillesta tehden kisoissa kaksi osumaa. Sinagra on argentiinalaisen jalkapallolegendan Diego Maradonan avioton lapsi yhdessä Cristiana Sinagran kanssa. ==Lähteet== Luokka:Italialaiset jalkapalloilijat Luokka:Italialaiset beachfutispelaajat Luokka:Vuonna 1986 syntyneet Luokka:Elävät henkilöt
Diana Chelaru

Diana Maria Chelaru (s. 15. elokuuta 1993 Oneşti) on romanialainen telinevoimistelija. Hänen vahvin telineensä on permanto. Chelaru saavutti Lontoon olympialaisissa 2012 pronssia joukkuekilpailussa. Hän voitti Rotterdamin MM-kilpailuissa 2010 permannolla hopeaa. Euroopan- mestaruuskilpailuista Chelarulla on kaksi mitalia permannolta ja yksi pronssimitali joukkuekilpailusta. == Lähteet == * Diana Chelaru – FIG Luokka:Romanialaiset telinevoimistelijat Luokka:Romanialaiset olympiamitalistit Luokka:Vuonna 1993 syntyneet Luokka:Elävät henkilöt
Mahamat Hissein

Mahamat Hissein (s. 3. maaliskuuta 1979 N'Djamena) on tšadilainen jalkapalloilija, pelipaikaltaan hyökkääjä. Hissein pelasi urallaan muun muassa silloin Belgian pääsarjassa pelanneessa Sint-Truidensessä, FC Istresissä ja FC Gueugnonissa. Hän vietti Ligue 2 -sarjassa pelanneissa Istresissa ja Gueugnonissa yhteensä neljä kautta. Hisseinin viimeinen seura AS Yzeure pelasi Championnat de France amateur -liigassa, joka on Ranskan neljänneksi korkein sarjataso. Hissein pelasi Tšadin maajoukkueessa viisi ottelua ja tehnyt niissä kaksi maalia. == Lähteet == Luokka:Tšadilaiset jalkapalloilijat Luokka:Vuonna 1979 syntyneet Luokka:Elävät henkilöt
Kassim Abdallah

Kassim Abdallah Mfoihaia (s. 9. huhtikuuta 1987 Bangoi-Kouni) on komorilainen jalkapalloilija, pelipaikaltaan puolustaja. Hän edustaa seuratasolla ranskalaista CS Sedan Ardennesia, joka pelaa Ligue 2:ssa. Abdallah siirtyi vuonna 2005 AS Busserinen joukkueesta ASCJ Felix-Pyatiin. Hän pelasi seurassa kaksi vuotta ja lähti sitten Championnat de France amateur-sarjassa pelanneeseen US Marignaneen. Abdallah oli kentällä joukkueen 44 ottelussa, jonka jälkeen hän siirtyi CS Sedan Ardennesiin kesäkuussa 2009. Hänellä oli seuran kanssa sopimus ainakin vuoteen 2013 saakka, vaikka vuoden 2009 lopulla jopa spekuloitiin Abdallahin siirrosta Olympique de Marseilleen. Abdallah on pelannut Komorien maajoukkueessa kaksi ottelua vuodesta 2007 lähtien ja tehnyt niissä yhden maalin. Hän pelasi ensimmäisen maaottelunsa Madagaskaria vastaan. Neljä Abdallahin sukulaista kuoli Yemenian lento-onnettomuudessa vuonna 2009. == Lähteet == Luokka:Komorilaiset jalkapalloilijat Luokka:Vuonna 1987 syntyneet Luokka:Elävät henkilöt
Àlex Corretja

Àlex Corretja i Verdegay (s. 11. huhtikuuta 1974 Barcelona) on espanjalainen entinen tennispelaaja. Parhaimmillaan hän oli ATP-listan toisena 1. helmikuuta 1999. Tennisuransa aikana Corretja voitti 17 kaksinpeliturnausta ja kolme nelinpeliturnausta ATP-kiertueella. Grand Slam -turnauksissa Corretja pääsi parhaimmillaan loppuotteluun Ranskan avoimissa vuosina 1998 (tappio Carlos Moyàlle) ja 2001 (tappio Gustavo Kuertenille). Yhdysvaltain avoimissa hän selviytyi puolivälieriin vuonna 1996. Sydneyn olympialaisissa hän voitti pronssia nelinpelissä. Corretja lopetti tennisuransa vuonna 2005. Tennisuransa lopetettuaan hän on toiminut väliaikaisesti Andy Murrayn valmentajana. Vuosina 1996 ja 1999 Corretja palkittiin rehdeimpänä urheilijana Stefan Edberg Sportsmanship Award -palkinnolla. == Lähteet == == Aiheesta muualla == * Àlex Corretja profiili ATP:n kotisivuilla Luokka:Espanjalaiset tennispelaajat Luokka:Vuonna 1974 syntyneet Luokka:Elävät henkilöt Luokka:Espanjalaiset olympiamitalistit
José Antonio Rodríguez (jalkapalloilija)

José Antonio Rodríguez (s. 23. maaliskuuta 1912 Havanna) oli kuubalainen jalkapalloilija, pelipaikaltaan keskikenttäpelaaja. Hän edusti seuratasolla CD Centro Gallegoa. Rodríguez oli mukana Kuuban joukkueessa MM-kisoissa 1938 ja pelasi maansa kaikissa kolmessa ottelussa. == Lähteet == Luokka:Kuubalaiset jalkapalloilijat Luokka:Vuonna 1912 syntyneet Luokka:Kuolinvuosi puuttuu
Mike O’Malley

Michael "Mike" O'Malley (s. 31. lokakuuta 1966 Boston, Massachusetts, Yhdysvallat) on yhdysvaltalainen näyttelijä, juontaja ja käsikirjoittaja. ==Ura== Mike O'Malley teki läpimurtonsa lastenohjelmissa Get the Picture ja Nickelodeon GUTS. Hän toimi GUTS-ohjelman juontajana vuosina 1992–1995. O'Malley alkoi esittää pääosaa komediasarjassa Life with Roger vuonna 1996. Sarja lopetettiin yhden kauden jälkeen. O'Malley sai oman sarjan Mike O'Malley Show vuonna 1999. Ohjelmaa esitettiin kuitenkin vain kaksi jaksoa alhaisten katsojalukujen ja huonon palautteen takia.New York Times - Mike O'Malley BiographyInternet Movie Database - Mike O'Malley Show O'Malley esitti Jimmy Hughesia komediasarjassa Saman katon alla vuosina 2000–2006. Tämän jälkeen hän näytteli sarjassa Kovan onnen kundi. O'Malley on esittänyt Burt Hummelia sarjassa Glee vuodesta 2009. Hän sai roolistaan Primetime Emmy -ehdokkuuden vuonna 2010.Internet Movie Database - Mike O'Malley - Awards O'Malley on esiintynyt myös mm. elokuvissa Riskirajoilla ja 28 päivää.Internet Movie Database - Mike O'Malley O'Malley on toiminut myös käsikirjoittajana. Hän on ollut kirjoittamassa televisiosarjaa Hävyttömät. O'Malleyn käsikirjoittamia näytelmiä Three Years from Thirty ja Diverting Devotion on esitetty Off Broadwaylla.New Hampshire - New Hampshire People - Mike O'Malley ==Yksityiselämä== Mike O'Malley on naimisissa Lisa O'Malleyn kanssa. Parilla on neljä lasta. == Filmografia == ===Elokuvat=== Vuosi Elokuva Rooli Muuta 1997 Matkalla paratiisiin varastonhoitaja tv-elokuva 1998 Some Girl Dan Deep Impact Mike Perry Above Freezing Artie 1999 Riskirajoilla Pete 2000 28 päivää Oliver 2002 A Baby Blues Christmas Special Darryl MacPherson animaatio, tv- elokuva 2005 Täydellinen mies Lenny Horton City of Champions: The Best of Boston Sports oma itsensä dokumentti 2007 On Broadway Father Rolie O'Toole 2008 Tähtivieras Dave Office Knox Sydän kolmantena jalkana Mickey 2009 The People Speak oma itsensä dokumentti 2010 Eat Pray Love – omaa tietä etsimässä Andy Shiraz 2011 Cedar Rapids Mike Pyle 2011 Family Album Dave Bronsky tv- elokuva 2011 Geezers! Mike 2011 So Undercover ===Televisiosarjat=== Vuosi Televisiosarja Rooli Muuta 1991 Kova laki poliisi 1 jakso Get the Picture oma itsensä juontaja, peliohjelma 1992–1995 Nickelodeon GUTS oma itsensä juontaja, peliohjelma 1996–1997 Life with Roger Roger Hoyt 1999 The Mike O'Malley Show Mike 2000–2002 Vaipparalli Darryl MacPherson animaatiosarja 2000–2006 Saman katon alla Jimmy Hughes 122 Episodes 2006–2009 Kovan onnen kundi Stuart 14 jaksoa 2008 Pretty/Handsome Chip Fromme 1 jakso 2008 My Own Worst Enemy Tom Grady / Raymond Carter 9 jaksoa 2009 Glenn Martin, DDS animatiosarja, 2 jaksoa 2009–2015 Glee Burt Hummel 2010 Parenthood Jim Kazinsky 3 jaksoa 2020– Snowpiercer Roche Päärooli ==Lähteet== ==Aiheesta muualla== * * Mike O'Malley AllMovie-sivustolla Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset juontajat Luokka:Yhdysvaltalaiset televisiokäsikirjoittajat Luokka:Yhdysvaltalaiset näytelmäkirjailijat Luokka:Vuonna 1966 syntyneet Luokka:Elävät henkilöt
Aika on lahjoista suurin

Aika on lahjoista suurin () on Steph Swainstonin vuonna 2005 ilmestynyt fantasiaromaani. Teos on jatkoa vuonna 2004 ilmestyneelle romaanille Kuolemattomien kaarti. Kirja ilmestyi suomeksi vuonna 2011 Liken kustantamana. == Vastaanotto == SF Site -sivuston Rich Hortonin mielestä teos ei tuo edeltäjäänsä verrattuna uutta tai parannusta. Kirja ei ole huono, mutta tekijä ei ole vielä hionut kykyjään mestaritasolle. Tähtivaeltajan Kimmo Lehtosen mukaan Swainston on tarkkanäköinen tarinankertoja ja teos on edeltäjäänsä kunnianhimoisempi yritys.Kimmo Lehtonen, Tähtivaeltaja 4/2005 Saman lehden kriitikon Kaisa Rannan mukaan teos on eloisa ja mielikuvituksellinen. Se keskittyy perinteisen fantasian tapaan elämykselliseen juoneen ja maailmankuvaukseen. Juoni on osin epäselvä, mikä on tyypillinen ongelma sarjan kakkososalle.Ranta, Kaisa: Aika on lahjoista suurin. Tähtivaeltaja 3/2011. Sanomalehti Pohjalaisen kriitikon Juho Kuorikosken mukaan Swainstonin tekstiin on ilmestynyt paljon turhaa kuvailua. Myös päähenkilön nuoruuteen sijoittuvat osiot jäävät irrallisiksi. == Lähteet == == Aiheesta muualla == * Cheryl Morgan: Time to Shift. Emerald City, huhtikuu 2005. * John Berlyne: No Present Like Time. Sfrevu.com 21.4.2005. * Tomas L. Martin: No Present Like Time. SF Crowsnest.com 1.9.2005. * Stephen Palmer: No Present Like Time. Infinity plus 17.9.2005. * Toni Jerrman: Merirosvoja, huumeita ja mielikuvituksen lentoa. Helsingin Sanomat 14.8.2011. Luokka:Fantasiaromaanit Luokka:Brittiläiset romaanit Luokka:Vuoden 2005 kirjat
Jos vielä jään

Jos vielä jään () on yhdysvaltalaisen kirjailija ja toimittaja Gayle Formanin romaani 17-vuotiaasta Miasta, jonka elämässä kaikki on kohdallaan, kunnes hetkessä kaikki on toisin. Kirjan jatko-osa Where She Went julkaistiin englanniksi vuonna 2011. ==Juoni== Eräänä talviaamuna 17-vuotias Mia menettää perheensä auto-onnettomuudessa. Ollessaan koomassa, Mia on fyysisen kehonsa ulkopuolella ja hän käy läpi elämäänsä ja pohtii pitäisikö hänen jäädä. Samanaikaisesti Mian poikaystävä Adam kamppailee päästäkseen katsomaan Miaa sairaalaan ja auttaakseen Miaa tekemään oikean päätöksen. ===Henkilöitä=== *Mia Hall: romaanin päähenkilö, joka on auto-onnettomuuden jälkeen koomassa. Mia soittaa selloa ja hänet on hyväksytty New Yorkin musiikkiakatemiaan Juilliardiin *Adam Wilde: Mian poikaystävä, joka soittaa kitaraa Shooting Star-yhtyeessä. *Kim Schein: Mian paras ystävä. *Teddy Hall: Mian pikkuveli. *Kat Hall: Mian äiti. *Denny Hall: Mian isä. == Elokuva == Vuonna 2014 ensi- iltansa sai R.J. Cutlerin ohjaama samanniminen elokuva, jonka pääosissa ovat muun muassa Chloë Grace Moretz, Mireille Enos ja Lauren Lee Smith. ==Lähteet== Luokka:Yhdysvaltalaiset romaanit Luokka:Vuoden 2009 kirjat
The Discovery

The Discovery on yhdysvaltalaisen deathcoreyhtye Born of Osirisin toinen täyspitkä albumi. Se julkaistiin 22. maaliskuuta 2011 Sumerian Recordsin kautta. The Discoveryn nauhoitukset saatiin loppuun 17. lokakuuta 2010. Albumilta julkaistiin 1. helmikuuta 2011 ensimmäinen, digitaalisessa muodossa julkaistu single "Follow the Signs".Born Of Osiris Streaming New Single “Follow The Signs” Theprp.com (2.2.2011). Viitattu 11. huhtikuuta 2001 Albumin julkaisun jälkeisellä viikolla sitä myytiin Yhdysvalloissa noin 6400 kappaletta, mikä nosti albumin Billboard 200 -listalla sijalle 87. == Kappaleet == Kaikki kappaleet kirjoittanut Born of Osiris, ellei toisin mainita. # # # # # # # # # # # # # # # == Kokoonpano == * Ronnie Canizaro – laulu * Lee McKinney – kitara * Jason Richardson - kitara * Joe Buras – kosketinsoitin, taustalaulu * David Darocha – basso * Cameron Losch – rummut == Arvostelut == * Allmusic: Allmusic review * PopMatters: PopMatters * Revolver: Revolver Magazine review * Ultimate-guitar.com: 9Ultimate Guitar == Lähteet == Luokka:Born of Osirisin albumit Luokka:Vuoden 2011 albumit
Windrush

Windrush on noin 65 kilometriä pitkä joki Gloucestershiren ja Oxfordshiren kreivikunnissa Englannissa. Se saa alkunsa Cotswoldsin kukkuloilta ja laskee Thamesiin Newbridgessä. Windrush virtaa Bourton-on-the-Waterin, Burfordin, Witneyn, Ducklingtonin ja Standlaken pikkukaupunkien halki. Luokka:Gloucestershiren joet Luokka:Oxfordshiren joet Luokka:Thamesin vesistö
Taajuusvaste

Taajuusvaste kuvaa, kuinka järjestelmän antama vaste riippuu siihen syötetyn herätesignaalin taajuudesta. Taajuusvaste esitetään yleensä graafisena käyränä, jossa vaaka-akselilla on herätesignaalin taajuus ja pystyakselilla systeemin lähtösignaalin voimakkuus logaritmisella desibeliasteikolla. Taajuusvasteen avulla nähdään miten systeemi reagoi eritaajuisiin herätesignaaleihin. Teknisissä sovelluksissa tarkastellaan usein myös systeemissä tapahtuvaa signaalin vaihesiirtoa. Audiotekniikassa taajuusvastetta käytetään yleisesti kuvaamaan vahvistimien, mikrofonien ja kaiuttimien käyttäytymistä taajuuden funktiona. Pyrittäessä mahdollisimman luonnolliseen äänentoistoon signaalin koko siirtoketjun taajuusvasteen tulisi olla mahdollisimman tasainen. Hifi-järjestelmissä pyritään tasaiseen taajuusvasteeseen audioalueella 20 Hz – 20 kHz. Äänentoistojärjestelmän taajuusvastetta halutaan kuitenkin usein erikseen säätää äänen värin säätimillä (basso ja diskantti). Jos signaalin siirtoketjussa jonkin komponentin taajuusvaste on epätasainen, sitä voidaan jossain määrin kompensoida signaalin siirtoketjun muissa osissa ekvalisaattorilla, jonka taajuusvaste on säädetty korjaamaan ketjun muissa osissa tapahtuvia virheitä. Elektroniset suotimet ovat laitteita, joiden taajuusvaste on suunniteltu tiettyyn tarkoitukseen. Ylemmässä kuvassa on esimerkkinä Butterworth alipäästösuotimen taajuusvaste. (Kyseinen esimerkkisuodin vaimentaa taajuuksia joiden kulmataajuus on suurempi kuin 1 radiaani/sekunnissa.) Taajuusvaste voidaan mitata syöttämällä järjestelmään siniaaltoa, jonka taajuutta hitaasti muutetaan niin, että se pyyhkäisee mitattavan taajuusaleen yli ja samalla mitataan ulostulevan signaalin amplitudi, joskus myös vaihe, ja esitetään tulokset logaritmisella asteikolla. Vaihtoehtoisesti järjestelmään voidaan syöttää valkoista kohinaa, eli satunnaissignaalia, jonka spektri on tasainen, ja mitata ulos tulevan signaalin spektri spektrianalysaattorilla. Lineaarisen järjestelmän taajuusvaste voidaan mitata myös impulssivasteen avulla. Yleisemmin taajuusvaste voidaan mitata dekonvoluution avulla syöttämällä järjestelmään tunnettua, riittävän laajakaistaista signaalia ja mittaamalla systeemin vaste. ==Aiheesta muualla== Luokka:Signaalinkäsittely Luokka:Äänentoistotekniikka
Trofeo Ramón de Carranza

Trofeo Ramón de Carranza on jalkapallon kaudenalusturnaus, jota isännöi espanjalainen Cádiz CF. Turnaus on nimetty Cádizin entisen pormestarin Ramón de Carranzan mukaan. Cup on pelattu joka vuosi vuodesta 1955 alkaen, ja se on Espanjan arvostetuimpia kesäturnauksia yhdessä Trofeo Teresa Herreran kanssa. == Voittajat == Kausi Mestari 2\. sija 1955 Sevilla FC Atlético Portugal 1956 Sevilla FC Atlético de Madrid 1957 Sevilla FC Athletic Bilbao 1958 Real Madrid CF Sevilla FC 1959 Real Madrid CF FC Barcelona 1960 Real Madrid CF Athletic Bilbao 1961 FC Barcelona Peñarol 1962 FC Barcelona Real Zaragoza 1963 SL Benfica ACF Fiorentina 1964 Real Betis SL Benfica 1965 Real Zaragoza SL Benfica 1966 Real Madrid CF Torino FC 1967 Valencia CF Real Madrid CF 1968 Atlético de Madrid FC Barcelona 1969 Palmeiras Real Madrid CF 1970 Real Madrid CF Independiente 1971 SL Benfica Peñarol 1972 Athletic Bilbao SL Benfica 1973 RCD Espanyol Athletic Bilbao 1974 Palmeiras RCD Espanyol 1975 Palmeiras Real Madrid CF 1976 Atlético de Madrid Athletic Bilbao 1977 Atlético de Madrid Internazionale 1978 Atlético de Madrid River Plate 1979 Flamengo Újpest FC 1980 Flamengo Real Betis 1981 Cádiz CF Sevilla FC 1982 Real Madrid CF Real Sociedad 1983 Cádiz CF Real Betis 1984 Sporting de Gijón Athletic Bilbao 1985 Cádiz CF Grêmio 1986 Cádiz CF Real Betis 1987 Vasco da Gama Cádiz CF 1988 Vasco da Gama Atlético de Madrid 1989 Vasco da Gama Nacional 1990 Atlético Mineiro Santos 1991 Atlético de Madrid Cádiz CF 1992 São Paulo Real Madrid CF 1993 Cádiz CF Palmeiras 1994 Cádiz CF Sevilla FC 1995 Atlético de Madrid Real Betis 1996 Corinthians Real Betis 1997 Atlético de Madrid CD Tenerife 1998 Deportivo de La Coruña Cádiz CF 1999 Real Betis SS Lazio 2000 Real Betis Cádiz CF 2001 Real Betis Málaga CF 2002 RCD Mallorca Valencia CF 2003 Atlético de Madrid Málaga CF 2004 Sevilla FC Valencia CF 2005 FC Barcelona Cádiz CF 2006 Cádiz CF Real Betis 2007 Real Betis Real Zaragoza 2008 Sevilla FC Cádiz CF 2009 Sevilla FC Deportivo de La Coruña 2010 RCD Espanyol Atlético de Madrid 2011 Cádiz CF Málaga CF 2012 CD Nacional Rayo Vallecano 2013 Sevilla FC Moghreb Athletic Tétouan 2014 Atlético de Madrid UC Sampdoria 2015 Atlético de Madrid Real Betis == Lähteet == == Aiheesta muualla == * Cádiz CF:n sivusto Luokka:Jalkapallon seurajoukkuekilpailut
Dominikaanisen tasavallan laivasto

Dominikaanisen tasavallan laivasto () muodostaa maavoimien ja ilmavoimien kanssa Dominikaanisen tasavallan asevoimat ollen yksi kolmesta puolustushaarasta. ==Historia== Dominikaanisen tasavallan itsenäistyttyä Haitista 27. helmikuuta 1844 sen oli tarpeen muodostaa itselleen laivasto. Palvelukseen otettiin kolme kuunaria, jotka olivat lippulaiva Separación Dominicana, MAria Chica ja Leonor. Laivastolaki annettiin 23. huhtikuuta 1844 ja kuunarit osallistuivat sotatoimiin ensi kerran 15. huhtikuuta Tortugueron taistelussa, jota johti amiraali Juan Bautista Cambiosa upottaen kuusi haitilaista alusta. Itsenäisyystaistelun aikana 1963 laivasto taisteli kummallakin puolella. == Tukikohdat == Laivastonlla on kaksi päätukikohtaa, joiden lisäksi on useita pienempiä tukikohtia. Nämä ovat: *Base Naval 27 de Febrero Santo Domingossa, jonne on sijoitettu laivastoesikunta sekä merisotakoulu Vice-Admiral Cesar de Windt Lavandier *Base Naval de Las Calderas Peravian provinssissa, jossa on laivastontelakka () == Aktiivipalveluksessa olevat alukset == *PA-301 Almirante Didiez Burgos *PM-203 Tortuguero *PM-204 Capotillo *GC-101 Aries *GC-103 Procion *GC-104 Aldebarán *GC-105 Antares *GC-106 Bellatrix *GC-107 Canopus *GC-108 Capella *GC-109 Orión *GC-110 Sirius *GC-112 Altair *LR-151 Hamal *LR-152 Vega *LR-153 Deneb *LR-154 Acamar *LR-155 Castor *LR-156 Pollux *LR-157 Atria *LR-158 Shaula *LR-159 Enif *LR-160 Rigel *LR-161 Elnath *LR-162 Polaris *LR-163 Nunki *LR-164 Dubhe
Lundahl

Lundahl on muun muassa seuraavien henkilöiden sukunimi: * Amélie Lundahl (1850–1914), suomalainen taidemaalari * Arthur Lundahl (1844–1879), suomalainen näyttelijä * Augusta Lundahl (1811–1892), suomalainen runoilija * Fanny Lundahl-Sundblad (1853–1918), suomalainen taidemaalari * Gustaf Lundahl (1783–1846), suomalainen kauppaneuvos * Gustaf Lundahl (1814–1844), suomalainen tähtitieteilijä ja professori * Joel Lundahl (k. 1918), suomalainen punakaartilainen * Julius Ferdinand Lundahl (1818–1854), suomalainen virkamies, kielenkääntäjä ja runoilija * Karl Lundahl (1818–1855), suomalainen lääkäri ja luonnontutkija * Karoliina Lundahl (s. 1968), suomalainen painonnostaja ja kuulantyöntäjä * Lars Lundahl (1840–1905), suomalainen runoilija * Lars Väinö Lundahl (1875–1937), suomalainen everstiluutnantti, pataljoonankomentaja ja poliisimestari * Selma Lundahl (1853–1934), suomalainen näyttelijä, Arthur Lundahlin puoliso
Uusi maailma (romaani)

Uusi maailma () on Steph Swainstonin vuonna 2007 ilmestynyt fantasiaromaani. Teos on Linna-sarjan kolmas osa. Kirja ilmestyi J. Pekka Mäkelän suomennoksena Likeltä vuonna 2012. == Vastaanotto == SF Siten Rich Hortonin mielestä kirja on kiinnostava, mutta ei toimi kokonaisuutena. Kieli on välillä kömpelöä ja juoni sekava. Siirroksen maailma on kuitenkin kuvattu kiehtovasti. Saman sivuston arvostelijan Martin Lewisin mielestä kirjan juoni olisi hyötynyt sadasta lisäsivusta. The Guardianin Keith Brooken mukaan teos on kiehtova mutta hajanainen. Strange Horizons -sivuston Dan Hartland ei ollut vakuuttunut siitä, että kirjailijan luoma sekoitus keskiaikaista ja nykyajan maailmaa toimii. Henkilöitä on kirjaan liian paljon eikä Swainston onnistu lunastamaan esikoisteoksessaan herättämiään lupauksia. Keskeisten henkilöiden kuvaus ja teoksen loppupuoli ovat kuitenkin onnistuneita. Tähtivaeltaja-lehden Kimmo Lehtosen ja Lapin kansan Erkki Wideniuksen mukaan ihmissuhteiden käsittely ja kuolemattomuuden pohdiskelu antavat romaanille syvyyttä. Lehtosen mukaan teos erottuu edukseen pohtiessaan etenkin kirjallisuudenlajinsa epäjohdonmukaisuuksia, kuten fantasiamaailman historian pysähtyneisyyttä. Widenius mainitsee, että sotakuvaus maistuu toistolta eikä romaani aina toimi kokonaisuutena. Kriitikko Toni Jerrman kirjoitti romaanin käsittelevän ihmisyyden keskeisiä kysymyksiä: kasvamisen ja muuttumisen tärkeyttä, kaipausta, rakkautta ja ihmissuhteita. ”Uskomattoman rikas ja omaperäinen tarina herättää Nelimaan pakahduttavasti henkiin. Loistoon, johon harvempi alan teos on koskaan yltänyt.” == Lähteet == == Aiheesta muualla == * Steph Swainston on new novel ‘The Modern World’. UK SF Book News 17.5.2007. (Internet Archive) * Author Steph Swainston interviewed by John Berlyne . Blip.tv. Luokka:Englantilaiset fantasiaromaanit Luokka:Vuoden 2007 kirjat
Talousdemokratia

Talousdemokratia on lukuisten taloustieteilijöiden kuten Martin Wolfin ja Irving Fisherin, sekä talousdemokraattien ja rahareformistien esittämä ajatussuuntaus, joka vaatii demokraattisen päätöksenteon ulottamista myös talouden vaikutusalueelle. Tämä perustuu oletukseen, jonka mukaan politiikka ja talous on nyky-yhteiskunnassa erotettu toisistaan ja talous sanelee reunaehdot poliittiselle päätöksenteolle.http://www.talousdemokratia.fi/ Yleensä talousdemokratian kannattajat keskittyvät analysoimaan rahanluontiprosessia ja sen oikeudenmukaisuutta. He korostavat, että yksityinen pankkisektori on luonut (lähes) kaiken liikkeellä olevan rahan velkana ja että raha myös katoaa kun velka maksetaan takaisin. Korko nähdään erityisenä ongelmana, koska korkoa näiden velkojen takaisinmaksamiseksi ei talousdemokraattien mielestä luoda missään. Tämän seurauksena korot maksetaan omasta tai toisen ottamasta ja kiertoon kuluttamasta lainasta, ja niinpä velkaa on talousdemokraattien mielestä aina enemmän kuin rahaa. Lisäksi korko nähdään epäoikeudenmukaisena tulona yksityiselle pankkisektorille varsinkin valtionvelan kohdalla. Teoriassa korko ei välttämättä aiheuta ongelmaa, koska korko kiertää rahajärjestelmässä toimijalta toiselle. Käytännössä kuitenkin usein yksityisen sektorin pyrkimys nettosäästämiseen johtaa rahan "holvaamiseen", mikä puolestaan tekee mahdottomaksi velkojen takaisinmaksun kokonaistasolla. Tätä ongelmaa lieventää velan määrän jatkuva kasvu. Talousdemokratian kannattajat kritisoivat nykyistä rahajärjestelmää ikuisen velkakierteen aiheuttamisesta ja näin pakottamisesta talouskasvuun. Ratkaisuna nähdään usein julkisen sektorin mahdollisuus luoda velatonta rahaa niin, että yhteiskunnan kokonaisvelka olisi maksettavissa takaisin. Vaihtoehtona nähdään myös julkisen sektorin mahdollisuus lainata keskuspankista rahaa (lähes) korottomasti, minkä voidaan väittää käytännössä vastaavan velattoman rahan luomista. ==Katso myös== *Zeitgeist-liike *Occupy Wall Street *Jälkikeynesiläinen taloustiede *Keskuspankki *Kultakanta *Sosialismi *PROUT ==Lähteet== Luokka:Demokratia Luokka:Talousjärjestelmät
Sylvester Howard Roper

Sylvester Howard Roper (24. marraskuuta 1823 Francestown, New Hampshire – 1. kesäkuuta 1896 Cambridge, Massachusetts) oli yhdysvaltalainen keksijä. Roper suunnitteli muun muassa ompelukoneita, aseita ja työstökoneita. Hän kehitti useita höyrykäyttöisiä kulkuneuvoja kuten esimerkiksi vuonna 1863 höyryvaunun, jota pidetään yhtenä varhaisimmista automalleista. Roperin vuonna 1869 rakentamaa höyrykäyttöistä pyörää pidetään yhtenä ensimmäisistä moottoripyöristä. Roperilla on lisäksi useita haulikoihin ja kivääreihin liittyviä patentteja. Vuonna 1895 Roper kehitti parannellun mallin höyrypyörästään. Hän kuoli 1. kesäkuuta 1896 ajaessaan sillä pyöräilyvelodromilla yli 40 kilometrin tuntinopeudella. Pyörä alkoi horjumaan ja hän ajautui ulos radalta. Myöhemmin hänen todettiin kuolleen sydänkohtaukseen eikä ole varmaa aiheutuiko onnettomuus kohtauksesta vai kohtaus onnettumuudesta. == Lähteet == == Aiheesta muualla == Luokka:Yhdysvaltalaiset keksijät Luokka:Vuonna 1823 syntyneet Luokka:Vuonna 1896 kuolleet
Absolute Zero

Absolute Zero on yhdysvaltalainen vuonna 2006 valmistunut katastrofielokuva, jonka ohjasi Robert Lee ja käsikirjoitti Sarah Watson. Elokuvan pääosia näyttelevät Jeff Fahey ja Erika Eleniak. Elokuva kertoo Floridasta joka alkaa jäähtymään kun maapallon magneettiset navat kääntyvät, mikä käynnistää uuden jääkauden. Viitattu 6.7.2022. == Roolit == == Lähteet == == Aiheesta muualla == * * * Luokka:Vuoden 2006 yhdysvaltalaiset elokuvat Luokka:Yhdysvaltalaiset katastrofielokuvat
1994–2006 Chaos Years

1994–2006 Chaos Years on kanadalaisen extreme metal -yhtye Strapping Young Ladin kokoelma-albumi. Albumi julkaistiin Euroopassa 31. maaliskuuta 2008.http://www.roadrunnerrecords.com/blabbermouth.net/news.aspx?mode=Article&newsitemID;=91192 ==Kappaleet== Kaikki kappaleet kirjoittanut Devin Townsend. # # # # # # # # # # # # # # # # # == DVD == ;Live at Download Festival 2006 # Imperial # Velvet Kevorkian # All Hail the New Flesh # Wrong Side' # Aftermath # Love? # Polyphony/The New Black # In the Rainy Season ;Muita livetaltiointeja # S.Y.L. (Live at the Roxy in Hollywood, LA, 2001) # Detox (Live at the Roxy in Hollywood, LA, 2001) # Home Nucleonics (Live at the Commodore Ballroom in Vancouver, Canada, 2004) # Love? (Live at the Starland Ballroom, Sayreville, NJ, 2005) # All Hail the New Flesh (Live at Zeche Carl in Essen, Germany, 2005) # Skeksis (Live at the Flame Fest in Bologna, Italy, 2006) ;Musiikkivideot # S.Y.L. # Detox # Relentless # Love? # Zen # Wrong Side # Almost Again ==Muusikot== * Devin Townsend – kitara, laulu, tuotanto, masterointi * Gene Hoglan – lyömäsoittimet, rummut * Will Knapp – tuottaja * Dr. Kevin McBride – tuottaja * Jamie Meyer – kosketinsoitin * Jim Parsons – tuottaja * Marcus Rogers – ohjaaja, tuottaja * Jed Simon – kitara * Doug Spangenberg – ohjaaja * Byron Stroud – basso * Adrian White – rummut * Dave Young Orchestra – kosketinsoitin == Lähteet == == Aiheesta muualla == * * Luokka:Strapping Young Ladin albumit Luokka:Vuoden 2008 kokoelma-albumit
Illampú

Illampú on Bolivian neljänneksi korkein vuori. Se sijaitsee Andeilla Cordillera Real -vuorijonon pohjoisosassa, Titicaca-järven itäpuolella. Sen vieressä sijaitsee hieman pohjoisempana Ancohuma ja Soratan kaupunki. Laguna Glaciar, joka sijaitsee Illampún ja Ancohuman muodostamalla ylängöllä, on 17. suurin järvi maailmassa. Huolimatta mataluudestaan Ancohumaan verrattaessa Illampúlla on jyrkempi huippu, enemmän paikallisia korkeuseroja, ja se on hieman vaikeampi kiivetä. Huipulle kiipesivät ensimmäisinä 7. kesäkuuta 1928 saksalaiset Hans Pfann, Alfred Horeschowsky, Hugo Hörtnagel ja itävaltalainen Erwin Hein. Luokka:Andien vuoret Luokka:Bolivian maantiede
Brasilianvarpuspöllö

Brasilianvarpuspöllö (Glaucidium hardyi) on pöllöihin kuuluva lintu. Sitä tavataan Etelä-Amerikan pohjoisosissa ja Pohjois-Brasiliassa, Amazonin altaan keskiosissa sekä Venezuelassa sekä Ranskan Guayanassa, Guyanassa ja Surinamessa. Altaan lounaisosissa lajia tavataan Perussa ja Boliviassa. ==Lähteet== * *Brasilianvarpuspöllö IUCN Red List 2009 ===Viitteet=== ==Aiheesta muualla== *Brasilianvarpuspöllö-videoita , Internet Bird Collection *Brasilianvarpuspöllö, kuvia VIREO Luokka:Varpuspöllöt
Amazonin allas

Amazonin allas eli Amazonas on laaja alankoalue, joka ulottuu useaan Etelä- Amerikan maahan Amazonjoen ympärillä. Aluetta hallitsee sademetsä, mutta siellä on myös puuttomia alueita. Alue on pääasiassa melko tasaista, mutta paikoin on mäkisyyttä, jollaisesta alueesta käytetään nimitystä terra firme. Amazonas on leveimmillään Andien itäpuolella ja kapenee vähitellen itään kohti rannikkoa. Eroosio on vähäistä ja vesi vähäravinteista ja hapanta. Alueen suuria kaupunkeja ovat Belém ja Manaus. == Katso myös == *Amazonin sademetsä == Lähteet == == Aiheesta muualla == Luokka:Etelä-Amerikan maantiede Luokka:Altaat Luokka:Alangot
Hibiskukset

Hibiskukset (Hibiscus) on malvakasveihin kuuluva pienten pensaiden ja puiden suku. Niiden hammaslaitaiset lehdet kasvavat vuorottain. Kukat ovat suuria, torvimaisia ja terälehtiä on viisi tai enemmän. Sukuun kuuluu kaikkiaan noin 200 lajia, jotka elävät maailman trooppisilla ja subtrooppisilla alueilla.Flora of China: Hibiscus Sukuun kuuluvista lajeista kiinanruusu (Hibiscus rosa-sinensis) on perinteinen huonekasvi. Sinihibiskus (Hibiscus syriacus) on Etelä-KoreanKorean War Veterans Memorial ja Hibiscus brackenridgei on Havaijin kansalliskukka.Hawaii State Flower Subtrooppisissa ja trooppisissa maissa muutamat muut suvun kasvit ovat yleisiä puutarhakasveja. Joitakin lajeja käytetään myös rohdoskasveina yskän ja korkean verenpaineen lievittämiseen. Joidenkin lajien lehdistä tehdään saippuaa.Hibiscus Seriously Flower == Bissap == Bissap-juoma on hibiskuksen Roselle-nimisestä kukasta valmistettua yrttiteetä. Sen verholehdet jättävät kuumaan veteen uutettuna vaaleanpunaisen, punaisen, magentan tai tumman sävyn. Hibiskus-tee tunnetaan myös nimellä Agua de Jamaica. == Lajeja == * Hibiscus acetosella – verihibiskusRäty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. * Hibiscus arnottianus * Hibiscus brackenridgei‎ * Hibiscus calyphyllus – sitruunahibiskus * Hibiscus cannabinus * Hibiscus clayi – kauainhibiskus * Hibiscus coccineus * Hibiscus diversifolius – raspihibiskus * Hibiscus elatus – kuubanhibiskus * Hibiscus furcellatus * Hibiscus heterophyllus * Hibiscus hispidissimus‎ * Hibiscus insularis – norfolkinhibiskus * Hibiscus kokio – tulihibiskus ** subsp. saintjohnianus – kauaintulihibiskus * Hibiscus laevis * Hibiscus lasiocarpus – ruusuhibiskus * Hibiscus liliiflorus‎ * Hibiscus moscheutos – jokihibiskus ** subsp. moscheutos – carolinanjokihibiskus * Hibiscus mutabilis – villahibiskus * Hibiscus ovalifolius * Hibiscus palustris * Hibiscus rosa-sinensis – kiinanruusu * Hibiscus sabdariffa – teehibiskus * Hibiscus schizopetalus – sulkahibiskus * Hibiscus surattensis * Hibiscus syriacus – sinihibiskus * Hibiscus tiliaceus – kuituhibiskus * Hibiscus trionum – ajannäyttäjähibiskus eli ajannäyttäjä * Hibiscus vitifolius * Hibiscus waimeae == Lähteet == == Aiheesta muualla == * Finto: Kassu – Kasvien suomenkieliset nimet: Hibiscus * Suomen Lajitietokeskus: Hibiskukset – Hibiscus * Integrated Taxonomic Information System (ITIS): Hibiscus * United States Department of Agriculture (USDA): Hibiscus *
Felipe Guimarães

Felipe Guimarães (s. 22. maaliskuuta 1991 Anápolis, Goiás) on brasilialainen moottoriurheilija. == Ura == Hän aloitti uransa karting-sarjoissa kunnes siirtyi 16-vuotiaana Formula 3 Sudamericana sarjaan sijoittuen neljänneksi. Vuonna 2008 Guimarães siirtyi Auto GP-sarjaan sijoittuen yhdeksänneksi. Hän myös edusti brasiliaa A1 Grand Prix-sarjassa kaudella 2008-09 ollen parhaimmillaan toinen Kyalamin kilpailussa. Vuonna 2009 Guimarães kilpaili Firestorm Indy Lights sarjassa saavuttaen muutaman palkintosijan. Vuonna 2010 Guimarães kilpaili GP3-sarjassa saavuttaen yhden palkintosijan ja yhdeksän pistettä. Vuosina 2011-12 Guimarães kilpaili jälleen Formula 3 Sudamericana sarjassa sijoittuen jälkimmäisenä vuonna sarjan neljänneksi. Vuonna 2013 Guimarães voitti Formula 3 Brazil Open ja F3 Sudamericana sarjojen mestaruudet. Vuonna 2014 Guimarães kilpaili Euroopan Formula 3 -sarjassa saavuttaen viisi pistettä. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2010 Addax Team ESP FEA Kesk. ESP SPR 20 TUR FEA 3 TUR SPR 6 EUR FEA Kesk. EUR SPR 18 GBR FEA Kesk. GBR SPR 23 GER FEA 7 GER SPR 7 HUN FEA 13 HUN SPR Kesk. BEL FEA Kesk. BEL SPR 9 ITA FEA Kesk. ITA SPR 17 9 16. ==Aiheesta muualla== *http://www.driverdb.com/drivers/felipe- guimaraes/career/ Luokka:Brasilialaiset autourheilijat Luokka:GP3-kuljettajat Luokka:Vuonna 1991 syntyneet Luokka:Elävät henkilöt
ANKRD2

Ankyrin repeat domain-containing protein 2 on proteiini, joka on ihmisessä koodattu ANKRD2-geeniin. ANKRD2 on todettu olevan vuorovaikutuksessa YBX1-proteiinin, teletoniinin, promyeloottinen leukemian proteiinin ja P53-geenin kanssa. == Lähteet == Luokka:Proteiinit
BN Vasilefs Georgios (D14)

BN Vasilefs Georgios (runkonumero D14) () oli Kreikan laivaston Vasilefs Georgios -luokan hävittäjä toisessa maailmansodassa. Alus palveli sodan aikana myös Saksan laivastossa nimellä Hermes (ZH-3). Yarrow valmisti aluksen hieman ennen toista maailmansotaa, ja se oli sisaraluksensa kanssa Kreikan laivaston modernein alus. == Valmistus == Alus tilattiin Scotstounista Yarrow'lta, missä köli laskettiin 1937. Alus laskettiin vesille 3. maaliskuuta 1938 ja otettiin palvelukseen 15. helmikuuta 1939. == Palvelus == Aluksen saavuttua Kreikkaan siitä tehtiin laivaston hävittäjien lippulaiva. Italian hyökättyä Kreikkaan ja Hellen tuhouduttua alus lähetettiin sisaraluksineen Tinokselle suojaamaan saarella olleiden alusten kotimatkaa. Matkalla Italian ilmavoimien lentokoneet hyökkäsivät saattueen kimppuun, jolloin aluksen viereen osui pommi. Alus suojasi saattueita sekä osallistui 14.-15. marraskuuta 1940 ensimmäiseen ja 4.-5. tammikuuta 1941 kolmanteen hyökkäykseen Otrantonsalmen italialaissaattueita vastaan.Whitley, M. J. s. 155 Alus kuljetti 1. maaliskuuta sisaraluksineen Kreikan kultavarannon Kreetalle. Britannian siirrettyjä joukkojaan Kreikkaan ja Saksan liityttyä hyökkäykseen siirrettiin alus suojaamaan saattuereittiä Egyptistä Kreetan kautta Kreikkaan. Se oli 14. huhtikuuta 1941 ankkurissa Sofikosinlahdella, kun se joutui Saksan ilmavoimien syöksypommittajien maaliksi. Alus vaurioitui pahoin, jolloin aluksen päällikkö P. Lappas pyrki Salamiin laivastontelakalle. Saksalaisten nopea eteneminen esti korjausten tekemisen ja alus päätettiin upottaa, jottei se joutuisi vihollisen käsiin. == ZG-3 Hermes == Saksalaiset nostivat ja kunnostivat aluksen, minkä jälkeen se liitettiin Saksan laivastoon 21. maaliskuuta 1942 nimellä Hermes (ZG-3). Alus oli Aigeianmeren laivueen lippulaivana suojaten saattueita päällikkönään Rolf Johannesson. Kafireaksenniemen lähistöllä 16. marraskuuta aluksen suojaama saattue joutui sukellusvene HMS Tritonin maaliksi. Saattueen suojaus upotti hyökänneen sukellusveneen.Whitley, M. J. s. 76 Huhtikuussa 1943 alus päällikkönään Curt Rechel siirrettiin suojaamaan Tunisian saattueita. Alus upotti 21. huhtikuuta sukellusvene HMS Splendidin. Se joutui kymmenen päivää myöhemmin liittoutuneiden lentokoneiden maaliksi Cap Bonin edustalla, jolloin 23 miehistönjäsentä sai surmansa ja alus kärsi pahoja vaurioita. Alus hinattiin La Gouletteen, jossa se upotettiin 7. toukokuuta liittoutuneiden edettyä Tunisiaan. ==Lähteet== * * === Viitteet === Luokka:Vasilefs Georgios -luokan hävittäjät Luokka:Yarrow’n valmistamat alukset Luokka:Kreikkalaiset toisen maailmansodan hävittäjät
YBX1

YBX1 () on proteiini, josta käytetään yleisesti myös nimeä YB-1. Nimen YB-1 antoivat proteiinin löytäneet tutkijat. Proteiinin nykyiset tutkimukset painottuvat kyseisen proteiinin osallisuudesta erilaisiin syöpätyyppeihin ja erityisesti etäpesäkkeisiin ja niiden torjuntaan. YBX1-proteiinin on todettu vaikuttavan yhdessä RBBP6-, PCNA-, ANKRD2-, SFRS9-, ja CTCF-proteiinien sekä P53-geenien kanssa. == Lähteet == Luokka:Proteiinit
Biləsuvar

Biləsuvar ) on kaupunki Azerbaidžanissa. Se sijaitsee Muganin alangolla 182 kilometriä Bakusta lounaaseen. Kaupunki on Biləsuvarin piirin keskus. Sen kautta kulkee Bakusta Astaraan johtava M3-valtatie. Asukkaita on 20 100 henkeä (vuonna 2010). Paikkakunnasta tuli piirikeskus vuonna 1930 ja kaupunki vuonna 1966. Vuoteen 1991 saakka sen nimenä oli Puškino (ven. Пушкино). Nykyään Biləsuvar on maatalousalueen keskus, jossa toimii puuvillanjalostamo, suurkanala, asfalttibetonitehdas ja huonekalutehdas. ==Lähteet== ==Aiheesta muualla== * Azerb.com: Bilesuvar (Pushkino) Luokka:Azerbaidžanin kaupungit Luokka:Biləsuvarin piirikunta
Saatlı

Saatlı () on kaupunki Azerbaidžanissa. Se sijaitsee Muganin alangolla Araksjoen rannalla 182 kilometriä Bakusta lounaaseen. Kaupunki on Saatlın piirin keskus. Sen kautta kulkee Bakun ja Nahitševanin välinen rautatie. Asukkaita on 18 600 henkeä (vuonna 2010). Saatlısta tuli piirikeskus vuonna 1943 ja kaupunki vuonna 1971. Se on maatalousalueen keskus, jossa toimii elintarviketeollisuutta ja puuvillanjalostamo. ==Lähteet== ==Aiheesta muualla== * Saatlın piirin sivusto Luokka:Azerbaidžanin kaupungit Luokka:Saatlın piirikunta
TCG Sultanhisar (1940)

TCG Sultanhisar oli Turkin laivaston Demirhisar-luokan hävittäjä toisessa maailmansodassa. Aluksen suunnittelu perustui Britannian kuninkaallisen laivaston I-luokan hävittäjiin ja valmisti William Denny and Brothers Dumbartonissa. == Valmistus == Alus tilattiin 1939 William Denny and Brothersilta Dumbartonista, missä köli laskettiin vielä samana vuonna 21. maaliskuuta. Alus laskettiin vesille 17. joulukuuta 1940 ja valmistui 28. kesäkuuta 1941.Whitley, M. J. s. 253 == Palvelus == Alus siirrettiin (viirinumerolla H87) 1942 Välimeren poikki Turkkiin, jonka laivastossa se oli vuoteen 1960.Gardiner, Robert s. 407 ==Lähteet== * * === Viitteet === Luokka:Demirhisar-luokan hävittäjät Luokka:Dennyn valmistamat alukset Luokka:Turkkilaiset toisen maailmansodan hävittäjät